CELEX: 32011R0669
Language: et
Date: 2011-07-12 00:00:00
Title: Komisjoni rakendusmäärus (EL) nr 669/2011, 12. juuli 2011 , millega muudetakse määrust (EÜ) nr 376/2008, millega nähakse ette põllumajandussaaduste ja -toodete impordi- ja ekspordilitsentside ning eelkinnitussertifikaatide süsteemi kohaldamise ühised üksikasjalikud eeskirjad

13.7.2011   
            
            
               ET
            
            
               Euroopa Liidu Teataja
            
            
               L 183/4
            
         KOMISJONI RAKENDUSMÄÄRUS (EL) nr 669/2011,
   12. juuli 2011,
   millega muudetakse määrust (EÜ) nr 376/2008, millega nähakse ette põllumajandussaaduste ja -toodete impordi- ja ekspordilitsentside ning eelkinnitussertifikaatide süsteemi kohaldamise ühised üksikasjalikud eeskirjad
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artiklit 134 koostoimes artikliga 4,
   ning arvestades järgmist:
   
               (1)
            
            
               Impordi ja ekspordi haldamiseks on komisjonile antud volitus otsustada, milliste toodete importimisel ja/või eksportimisel tuleb esitada litsents. Litsentside süsteemi vajaduse hindamisel peaks komisjon võtma arvesse asjakohaseid vahendeid turgude korraldamiseks ja eriti impordi jälgimiseks.
            
         
               (2)
            
            
               Komisjoni määrusega (EÜ) nr 376/2008 (2) on kehtestatud litsentsi esitamise kohustus CN-koodi 0808 10 80 alla kuuluvate värskete õunte importimisele, mille tõttu Euroopa Liidu õunatootjad on viimasel ajal raskes olukorras, sest muu hulgas on õunte import teatavatest lõunapoolkera kolmandatest riikidest märgatavalt suurenenud.
            
         
               (3)
            
            
               Importi on praegu võimalik tõhusalt jälgida ka muudel viisidel. Lihtsustamise eesmärgil ning liikmesriikide ja ettevõtjate halduskoormuse vähendamiseks tuleks tühistada õunte impordilitsentside esitamise nõue komisjoni 7. juuni 2011. aasta rakendusmääruse (EL) nr 543/2011 (millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga) (3) XVIII lisas osutatud jooksva käivitusperioodi lõpus.
            
         
               (4)
            
            
               Määrust (EÜ) nr 376/2008 tuleks seetõttu vastavalt muuta.
            
         
               (5)
            
            
               Selguse huvides on asjakohane sätestada eeskirjad, milles käsitletakse CN-koodi 0808 10 80 alla kuuluvate värskete õunte kohta välja antud impordilitsentse, mis kehtivad veel käesoleva määruse kohaldamise kuupäeval.
            
         
               (6)
            
            
               Põllumajandusturgude ühise korralduse komitee ei ole eesistuja määratud tähtaja jooksul oma arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 376/2008 II lisa I osa punkt G asendatakse järgmisega:
   
      „G.   Puu- ja köögivili (määruse (EÜ) nr 1234/2007 I lisa IX osa)
      
                  CN-kood
               
               
                  Kauba kirjeldus
               
               
                  Tagatise suurus
               
               
                  Kehtivusaeg
               
               
                  Netokogused (4)
                  
               
            
                  0703 20 00
               
               
                  Küüslauk, värske või jahutatud, sh artikli 1 lõike 2 punkti a alapunktis iii osutatud tariifikvootide alusel imporditud tooted
               
               
                  50 EUR/t
               
               
                  3 kuud alates litsentsi väljastamisest vastavalt artikli 22 lõikele 1
               
               
                  (—)
               
            
                  ex 0703 90 00
               
               
                  Muud sibulköögiviljad, värsked või jahutatud, sh artikli 1 lõike 2 punkti a alapunktis iii osutatud tariifikvootide alusel imporditud tooted
               
               
                  50 EUR/t
               
               
                  3 kuud alates litsentsi väljastamisest vastavalt artikli 22 lõikele 1
               
               
                  (—)
               
            
                  
                              (—)
                           
                           
                              Litsents või sertifikaat on nõutav mis tahes koguste kohta.”
                           
                        
            
   Artikkel 2
   Huvitatud isikute taotlusel vabastatakse CN-koodi 0808 10 80 alla kuuluvate värskete õunte impordilitsentside väljaandmiseks esitatud tagatised, kui järgmised tingimused on täidetud:
   
               a)
            
            
               litsentside kehtivusaeg ei ole lõppenud käesoleva määruse kohaldamise kuupäeval;
            
         
               b)
            
            
               litsentse on käesoleva määruse kohaldamise kuupäeval kasutatud ainult osaliselt või üldse mitte.
            
         Artikkel 3
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   Seda kohaldatakse alates 1. septembrist 2011.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. juuli 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 299, 16.11.2007, lk 1.
   
      (2)  ELT L 114, 26.4.2008, lk 3.
   
      (3)  ELT L 157, 15.6.2011, lk 1.
   
      (4)  Maksimumkogused, mille puhul vastavalt artikli 4 lõike 1 punktile d ei ole vaja esitada litsentse või sertifikaate. Neid piiranguid ei kohaldata soodustingimustel või tariifikvootide alusel imporditavate toodete suhtes.
   
               (—)
            
            
               Litsents või sertifikaat on nõutav mis tahes koguste kohta.”